شەفەق نیوز/ سەرچەوەیگ ئەمنی، ئمڕوو جمعە، خەوەردا لە دەسگیرکردن
بکوشیگ دویای ١٢ ساعەت لە تاوان دڵتەزنیگ وەهاوساگەی لە گەڕەک سەدیق لە لای چەپ شار
مووسڵ.
سەرچەوەگە ئەرا ئاژانس شەفەق نیوز وت: پۆلیس فیدڕاڵی بکوشیگ
دویای جیوەجیکردن تاوان کوشتن ناشرینیگ وە کەمتر لە ١٢ ساعەت دەسگیر کریا.
و دیاری کرد ک دەسگیرکردنەگە دویای ئەوە هات ک هاوساگەی  لە ساعەت سێەی شەفەق وە چقوکاری کوشت، و ئیجا ئاگر
ماڵەگەی دا و تەرمەگە سزان تا تاوانەگەی بشارێدەو، و لەماڵگە بواێد.
سەرچەوەگە وتیش: قوربانیەگە لە داڵگبوی ساڵ ١٩٧١ بوی وخوەی
تەنیا لەماڵەگەی داتیشتگە، و دوکانیگ بڕتاڵ فرووشتن لە جادەی مەجموعە ک سەقافیەگە دیرێد،
وتیش: هیمان تاوانبارەگە هالە ژیر لێکۆڵینەوەی.
